Afrikan, Karibian ja Tyynenmeren maiden ja Euroopan unionin (AKT-EU) välillä solmitun yleissopimuksen nojalla järjestettävä yhteiskokous - Päätöslauselma WTO:n millennium-neuvottelukierros erityisesti AKT-valtioiden rommialan näkökulmasta (AKT-EU 2727/99/lop.)



Virallinen lehti nro 271 , 24/09/1999 s. 0059 - 0060



PÄÄTÖSLAUSELMA(1) WTO:n millennium-neuvottelukierros erityisesti AKT-valtioiden rommialan näkökulmasta Yhteinen edustajakokous, joka - kokoontui Strasbourgissa (Ranska) 29. maaliskuuta - 1. huhtikuuta 1999, A. muistuttaa Marrakeshin yleissopimuksesta, jolla perustettiin maailman kauppajärjestö, erityisesti sopimuksen johdanto-osasta, jossa osapuolet tunnustivat, että niiden kauppa- ja taloussuhteet edistävät kestävän kehityksen tavoitteen mukaisesti mm. elintason nousua siten, että samalla huolehditaan myös ympäristönsuojelusta, B. muistuttaa, että osapuolet sopivat, että kehitysmaille ja erityisesti kaikkein vähiten kehittyneille maille on turvattava niiden kehitystarpeita vastaava osa maailmankaupan kasvusta, C. on huolissaan siitä, että tulevassa uudistuksessa ei todennäköisesti tehdä muutoksia suosituimmuuskauppaa koskeviin WTO-sopimuksiin, D. muistuttaa Port Louisissa (Mauritius) pidetyssä 26. kokouksessa 20. ja 23. huhtikuuta 1998 hyväksytystä rommia koskevasta päätöslauselmasta, E. muistuttaa Brysselissä (Belgia) pidetyssä AKT-valtioiden ministerineuvoston 68. kokouksessa 28. ja 29. syyskuuta 1998 hyväksytystä rommia koskevasta päätöslauselmasta, F. muistuttaa neljännen Lomén sopimuksen tavoitteista edistää kauppaa AKT:n ja yhteisön välillä ja katsoo, että pöytäkirjan 6 määräykset AKT-valtioiden rommin tullivapaasta tuonnista EU:n markkinoille tehtiin siksi, että varmistettaisiin AKT:n kehitysmaille niiden kehitystarpeiden kannalta riittävä osa rommimarkkinoista, G. ottaa huomioon EU:n kanssa käytävän rommikaupan tärkeyden rommia tuottaville AKT-maille ja rommiteollisuuden merkityksen valuuttatulojen tuojana, sen merkityksen työllisyydelle ja myös yhteiskunnalliselle ja taloudelliselle kehitykselle sekä näiden maiden poliittiselle vakaudelle, H. katsoo, että ensimmäisen WTO:n ministerikokouksen aikana alkuun pantu sopimus kirkkaista alkoholijuomista ja maaliskuussa 1999 laadittu EU:n ja USA:n yhteisymmärryspöytäkirja tullien poistamisesta tietyiltä alkoholijuomilta ovat poistaneet AKT-valtioiden suosituimmuusaseman rommikaupassa ja asettaneet ne alttiiksi kilpailulle kolmansien maiden tuottajien kanssa, joista 80 % saa valtiontukea, I. panee kuitenkin merkille EU:n 24. maaliskuuta 1997 antaman julkilausuman, jossa ilmaistiin, että EU:n ja USA:n yhteisymmärryspöytäkirja ei muuta mitenkään AKT-valtioiden rommintuottajien pääsyä EU:n markkinoille koskevia Lomén sopimuksen mukaisia ehtoja eikä vaaranna järjestelmän tulevaisuutta vuoden 2000 jälkeen, jolloin Lomén sopimus päättyy, J. panee merkille, että AKT-maat ovat lisänneet myynninedistämiskampanjaansa, jonka tavoitteena on parempilaatuisen rommin markkinoiden kasvattaminen, mikä vaatisi neljännen Lomén sopimuksen suosituimmuusaseman jatkamista, jotta ne voivat kilpailla muiden maiden rommien kanssa tullittomilla markkinoilla, K. katsoo, että koska maaliskuussa 1997 laaditun EU:n ja USA:n yhteisymmärryspöytäkirjan seurauksena AKT-valtioiden rommit joutuivat kilpailemaan subventoitujen rommien kanssa perinteisillä markkina-alueillaan, on välttämätöntä toteuttaa korjaavia toimia ennen helmikuuta 2000, mikäli AKT-valtioiden rommiteollisuus halutaan säilyttää, 1. pyytää Euroopan yhteisöä ja sen jäsenvaltioita: (i) noudattamaan täysin neljännen Lomén sopimuksen rommia koskevassa pöytäkirjassa N:o 6 antamiaan sitoumuksia ja sopimuksen puoliväliarvioinnin yhteydessä antamiaan sitoumuksia, ja jatkamaan suosituimmuuskohtelua vuoden 2000 jälkeenkin, jotta AKT-maat voivat kehittää perinteistä kauppaansa EU:n kanssa; (ii) varmistamaan, että AKT-valtioiden rommintuottajien etuja puolustetaan tinkimättä tulevissa WTO:n sopimusten uudistuksessa; (iii) varmistamaan, että AKT:n romminvientiä koskevia ehtoja ei heikennetä ja että niiden kilpailuasema markkinoilla säilytetään, kuten EU:n ja USA:n yhteisymmärryspöytäkirjan yhteydessä 24. maaliskuuta 1997 annetussa julistuksessa sanotaan; (iv) käyttämään EU:n ja USA:n yhteisymmärryspöytäkirjan hinnoittelujärjestelmässä inflaatioindeksiä ja säilyttämään tullit halvalle rommille ja EU:n tullimaksut AKT-valtioiden ulkopuolelta tulevalle rommille suojelemalla siten AKT-valtioita kolmansien maiden tuottajien ja subventoitujen rommien kilpailulta; (v) varmistamaan, että ryhdytään tarvittaviin toimenpiteisiin ennen kuin neljännen Lomén sopimuksen voimassaolo päättyy, jotta AKT-valtioiden rommin markkinaosuus EU:n markkinoilla säilyy ennallaan eikä suosituimmuuskohtelua heikennetä jälleen; (vi) takaamaan, että AKT-valtioiden ulkopuoliseen halpaan rommiin sovelletaan edelleen GATT-yhteensopivaa hinnoittelumekanismia, jossa tullimaksut säilytetään, ja että siitä ei luovuta tulevissa tullien alentamista koskevissa GATT/WTO-neuvottelukierroksissa; (vii) noudattamaan edelleen tinkimättä EU:n säännöksiä, joissa rajoitetaan nimityksen "rommi" käyttö neuvoston asetuksen (EY) N:o 1576/89 4 artiklassa tarkoitettuihin tapauksiin; 2. kehottaa yhteispuheenjohtajiaan välittämään tämän päätöslauselman AKT-EU-neuvostolle ja komissiolle. (1) Yhteinen edustajakokous hyväksynyt 1. huhtikuuta 1999 Strasbourgissa (Ranska).